钦定古今图书集成/明伦汇编/闺媛典/第019卷 > 握金钗二首 前人
## 钦定古今图书集成/明伦汇编/闺媛典/第019卷 > 握金钗二首 前人

风日困花枝，晴蜂自相趁。晚来红浅香尽。整顿腰肢
晕残粉。弦上语，梦中人，天外信。青杏已成双，新尊
荐樱笋。为谁一晌销损。数著佳期又不稳。春去也，怎
当他，清昼永。

向晚小妆匀，明窗倦裁翦。见花清泪遮眼。开尽繁花
又春晚，心下事，比年时都较懒。蝴蝶入帘飞，莺声
似簧啭。见来无计拘管。心似芭蕉乍舒展。归去也，夕
阳斜红满院。